Document ID: /roh_data/filtered/fineweb-2-filterrobots_roh.jsonl.gz/39699

Rory da las Gilmore Girls è forsa la culpa che Silvana Degonda è daventada schurnalista. Precis sco la giuvna en la seria da televisiun siemiava Silvana Degonda gia da matta dina vita en ina chasa da medias. «Simpel nèsi dentant betg stà», raquinta ella. Per exempel sco praticanta en la redacziun da Der Spiegel a Hamburg, «nagin ha spetgà mai». Ma mintgatant ston ins simplamain ir en pau sin la gnerva per vegnir udida. Tuttina quant grev chigl è, ella haja emprais chi va adina enavant en la vita. Il pli dolurusamain haja ella stuì sentir quai suenter la mort da ses bab. Dapi bunamain tschintg onns lavura ella per la Schweizer Illustrierte a Turitg. Demprender ad enconuscher mintgemna novas persunas interessantas - da la cussegliera federala fin al survivent da lolocaust – è il job perfect per la dunna da 30 onns che di da sasezza chella saja en emprima lingia mirvegliusa.